Miražas
Miražas – optinis gamtos fenomenas, kai dėl šviesos lūžimo yra matomas vaizdas, iš tiesų esantis kitoje vietoje. Pavadinimas kilęs nuo lot. mirare 'pasirodyti, atrodyti'. Miražas nėra haliucinacija ir gali būti fotografuojamas. Šį reiškinį pirmą kartą paaiškino prancūzų mokslininkas Monžas (1746–1818), kuris dalyvavo Napoleono ekspedicijoje į Egiptą. Akustinis miražo analogas yra aidas.